|  |
| --- |
| mipo@sim.dkp-handicap@sim.dk  |

# Høringssvar til lov om ændring af lov om social service og lov om tilkøb af socialpædagogisk ledsagelse

DH vil gerne takke for muligheden for at komme med bemærkninger til lovforslag om ændring af lov om tilkøb af socialpædagogisk ledsagelse.

DH har ingen kommentarer til den første del om en frist på fire uger for klage over afgørelse om flytning uden samtykke.

DH er derimod stærkt kritiske over for forslaget om at fjerne kravet om mindst én overnatning som betingelse for tilkøb af socialpædagogisk ledsagelse under ferie i tilkøbsloven.

Ved at fjerne kravet om mindst én overnatning, bliver der reelt tale om tilkøb af ledsagelse til dagsture. Socialpædagogisk ledsagelse til dagsture er i dag omfattet af den støtte, mennesker med behov for socialpædagogisk støtte er visiteret til. Hvis den enkelte har behov for yderligere ledsagelse bør der visiteres hertil.

Tilkøbsloven om socialpædagogisk ledsagelse er rettet mod ferier. Der vil blive åbnet for en problematisk glidebane for indførelse af brugerbetaling på hjælp og støtte i dagligdagen, hvis det også blive muligt for kommunerne at tilbyde tilkøb af socialpædagogisk ledsagelse til dagsture.

DH er derfor grundlæggende uenige i forslaget om at fjerne kravet om overnatning.

Med venlig hilsen

Thorkild Olesen

formand